અમદાવાદઃ ચાંદલોડિયા અને વટવામાં ચાલતા જુગારના અડ્ડા પર પોલીસે દરોડા પાડી કુલ ૧૫ જુગારિયાઓને ઝડપી લઈ અાશરે રૂ. પોણા બે લાખની કિંમતનો મુદ્દામાલ કબજે કર્યો છે. પ્રાપ્ત માહિતી પ્રમાણે અા અંગેની વિગત એ‍વી છે કે ચાંદલોડિયામાં અાવેલી ગૌતમનગર સોસાયટીના અેક મકાનમાં જુગારના અડ્ડો ચાલતો હોવાની બાતમીના અાધારે પોલીસે મોડી રાતે છાપો મારી દસ જુગારિયાઓને જુગાર રમતા રંગેહાથ ઝડપી લઈ રૂ. ૫૦ હજારની રકમ, અાઠ મોબાઈલ ફોન અને વાહનો મળી અાશરે રૂ. દોઢ લાખની કિંમતનો મુદ્દામાલ કબજે કરી અા અંગે ગુના દાખલ કર્યા છે. વટવા જીઅાઈડીસીમાં પણ પોલીસે દરોડો પાડી પાંચ જુગારિયાઓને ઝડપી લઈ રોકડ રકમ અને જુગારનાં સાધનો સાથે રૂ. ૨૫ હજારની કિંમતનો મુદ્દામાલ કબજે કરી અા અંગે ગુના દાખલ કર્યા છે.